กินแต่ของที่ช่วยลดน้ำหนัก เปลี่ยนนิสัยการกิน เปลี่ยนวิถีชีวิต
น้ำเปล่าช่วยชำระล้างสารพิษต่างๆ ในร่างกาย ทำให้คุณลดน้ำหนักได้ง่ายขึ้นและดีกว่าน้ำหวานแน่นอนเพราะไม่มีแคลอรี่ ถ้าคุณควบคุมตัวเองให้ดื่มแต่น้ำเปล่าได้ รับรองว่าน้ำหนักของคุณจะลดลงเร็วขึ้นอย่างไม่น่าเชื่อ ถ้าอยากดื่มอะไรที่มีรสชาติบ้าง ก็ให้ดื่มชาไม่ผสมน้ำตาลแทน  หมั่นดื่มน้ำเปล่าตลอดทั้งวันยกเว้นก่อนออกกำลังกาย ช่วงก่อนออกกำลังกายให้ดื่มกาแฟดำ (ผสมนมไขมันต่ำนิดหน่อยก็ได้) อั๊กๆ ตามใจชอบ เพราะกาเฟอีนทำให้คุณกระปรี้กระเปร่าและช่วยให้ออกกำลังกายได้หนักขึ้นอีกนิด  การดื่มน้ำเปล่านอกจากจะทำให้รู้สึกอิ่มแล้ว ยังเพิ่มระดับการเผาผลาญอีกด้วย งานวิจัยล่าสุดพบว่า การดื่มน้ำเย็น 2 แก้วช่วยเพิ่มระดับการเผาผลาญถึง 40 เปอร์เซ็นต์เป็นเวลา 15-20 นาที ผู้เข้าร่วมการทดลองนี้ลดน้ำหนักไปได้ถึง 7 กิโลกรัมภายใน 3 เดือน โดยวิธีการหลักๆ ก็คือดื่มน้ำเปล่าอย่างเดียว คนที่ไม่ได้ควบคุมน้ำหนักสามารถกินอาหารขยะได้โดยไม่มีผลอะไรกับร่างกายมากนัก แต่สำหรับคนที่มีเป้าหมายลดน้ำหนักอย่างเร่งด่วน (เช่นคุณ) ต้องงดอาหารพวกนี้โดยเด็ดขาด  อยู่ให้ห่างจากของทอด ของมัน และของหวานทุกชนิด อะไรก็ตามที่ทำมาจากแป้ง นม ไข่ ผ่านการทอด เคลือบช็อกโกแลต พัน ห่อ สอดไส้น้ำตาล พวกนี้ห้ามเด็ดขาด อ่านฉลากก่อนกินเสมอ เพราะแม้แต่ของกินที่คนคิดว่าดีต่อสุขภาพอย่างโยเกิร์ตหรือซีเรียลบาร์ก็ผสมน้ำตาลอยู่มาก ทุกอย่างตั้งแต่พาสต้ายันคุกกี้ล้วนแต่เป็นคาร์โบไฮเดรตเชิงเดี่ยว ซึ่งก็คือน้ำตาลปลอมตัวมานั่นเอง เจ้าวายร้ายพวกนี้จะไปเพิ่มระดับอินซูลินให้สูงพรวด เพิ่มการสะสมของไขมันและทำให้เราอ้วนในที่สุด การงดคาร์โบไฮเดรตเชิงเดี่ยวช่วยลดระดับการเพิ่มอินซูลินได้ ตัวอย่างอาหารที่เป็นคาร์โบไฮเดรตเชิงเดี่ยวก็ได้แก่ ข้าวขาว ขนมปัง มันฝรั่ง คุกกี้ เค้ก โดนัท มันฝรั่งทอด เพร็ตเซล และไอศกรีม  ถ้าจะให้ดีก็ควรงดคาร์โบไฮเดรตทุกชนิด เพราะการลดน้ำหนัก 9 กิโลกรัมภายใน 2 สัปดาห์นี่ไม่ใช่เรื่องง่าย ๆ เลยนะ เพื่อให้ร่างกายของคุณเผาผลาญดีขึ้น คุณจะต้องลดหรืองดแป้งไปเลย และเพื่อลดน้ำตาลไปในตัว คุณก็ควรงดผักที่มีส่วนผสมของแป้ง (เช่น มันฝรั่ง น้ำเต้า แครอท) ธัญพืช (รวมถึงข้าวกล้องด้วย) และผลไม้ที่มีน้ำตาลเยอะอย่างกล้วย ส้ม และแอปเปิล ยิ่งคุณหิวมากเท่าไหร่ คุณก็จะยิ่งอยากกลับไปกินอาหารแบบเดิม ๆ มากเท่านั้น ดังนั้น ควรกินแต่อาหารที่ดีต่อสุขภาพเพราะช่วยทำให้อาการโหยของกินอร่อยๆ หายไป และเวลาที่รู้สึกอิ่มคุณจะเลือกอาหารได้ดีกว่าด้วย ยังคงถกเถียงกันอยู่ว่า อาหารพลังงานติดลบนั้นให้พลังงานติดลบจริงหรือไม่ ตามทฤษฎีแล้ว อาหารพลังงานติดลบคืออาหารที่ต้องใช้พลังงานในการย่อยมากกว่าพลังงานที่อาหารนั้นให้แก่ร่างกาย ถึงแม้ว่าอาหารพลังงานติดลบอาจจะไม่ได้ช่วยคุณเบิร์นพลังงานจริงๆ แต่ที่แน่ๆ คือมันให้พลังงานแค่ไม่กี่แคลอรี่เท่านั้น  ถ้าเป็นอาหารประเภทผัก ให้เน้นหน่อไม้ฝรั่ง บีทรูท บร็อกโคลี่ กะหล่ำปลี กะหล่ำดอก เซเลอรี่ แตงกวา กระเทียม ถั่วเขียว ผักกาดหอม หอมใหญ่ หัวไชเท้า และผักปวยเล้ง ถ้าเป็นผลไม้ ให้เน้นบลูเบอร์รี่ แคนตาลูป แครนเบอร์รี่ ส้มโอ เลมอน มะนาว ส้ม มะม่วง มะละกอ ราสเบอร์รี่ สตรอเบอรี่ มะเขือเทศ ส้มเขียวหวาน และแตงโม เปลี่ยนจากเนื้อวัวและเนื้อหมูเป็นเนื้อสัตว์ที่ให้ไขมันต่ำอย่างไก่หรือปลาแทน ถ้ากินปลาก็จะยิ่งดีใหญ่เพราะกรดไขมันที่อยู่ในปลานั้นให้น้ำมันที่มีประโยชน์ต่อร่างกาย  และยังช่วยลดความอยากอาหารมันๆ ทอดๆ ด้วย ทุกมื้ออาหารควรมีผักด้วยเสมอ กินเข้าไปเยอะๆ เพราะผักนอกจากจะให้พลังงานและน้ำตาลแล้ว ยังอุดมไปด้วยสารอาหารมากมาย (ยกเว้นมันฝรั่งที่ให้พลังงานสูง) และทำให้คุณรู้สึกอิ่มท้อง ถือเป็นทางลัดสู่การลดน้ำหนักที่ได้ผลดีที่สุด การควบคุมอาหารอย่างเข้มงวดด้วยการกินน้อยมากๆ ช่วยให้น้ำหนักลดได้แค่ในระยะสั้นๆ ถ้าคุณอยากจะรีดน้ำหนักแบบด่วนๆ และไม่ได้สนใจว่ามันจะกลับมาขึ้นอีกหรือเปล่า การกินแต่น้อยก็อาจจะเหมาะกับคุณ เพียงแต่คุณต้องรู้ไว้ว่าการลดน้ำหนักแบบนี้ไม่ดีต่อสุขภาพและไม่ได้ช่วยลดน้ำหนักในระยะยาว อาหารลดน้ำหนักที่นิยมกันมากที่สุดในตอนนี้ได้แก่น้ำผลไม้และการทำ Master Cleanse และด้วยความที่ทั้งคู่เป็นของเหลวจึงทำให้ลดน้ำหนักได้อย่างรวดเร็ว แต่จะดื่มแต่น้ำผลไม้กับ Master Cleanse อย่างเดียวมันก็ใช่ที่ การลดน้ำหนักแบบนี้ไม่ควรทำในระยะยาว แต่ถ้าหมดหนทางจริงๆ ก็ทำได้ เพียงแต่อย่าไปหลงเชื่อคำโฆษณาที่บอกกันปากต่อปากมากนัก ถึงคุณจะรู้สึกอยากงดอาหารเช้าหรืออดอาหารสักวัน คุณก็ไม่ควรทำอย่างนั้นโดยเด็ดขาด การอดอาหารนานๆ ทำให้สูญเสียกล้ามเนื้อ ทำลายสุขภาพ และทำให้ลดน้ำหนักยากขึ้นด้วย เพราะเมื่อร่างกายของเราไม่ได้รับสารอาหารเพียงพอ มันจะกักเก็บพลังงานด้วยการเผาผลาญช้าๆ โดยอัตโนมัติ วันแรกๆ น้ำหนักอาจจะลงฮวบฮาบ แต่พอผ่านไปสัก 2 สัปดาห์น้ำหนักก็อาจจะกลับมาเท่าเดิม แต่ถ้าคุณมีแผนการอดอาหารชั่วคราวอย่างเคร่งครัดอยู่แล้ว คุณก็สามารถทำได้ แผนการอดอาหารที่ไม่ทำร้ายสุขภาพก็คือ คุณจะต้องอดอาหารเป็นเวลา 8-24 ชั่วโมง แล้วค่อยกินตามปริมาณแคลอรี่ที่ตั้งไว้ (แต่กินบ่อยกว่าเดิม) ทีหลัง วิธีนี้แม้จะได้ผล แต่ก็ควรได้รับการเห็นชอบจากแพทย์ก่อน เพราะถ้าวิธีนี้ไม่เหมาะกับคุณ จะกลายเป็นว่าร่างกายจะยิ่งสะสมไขมันมากขึ้นไปอีก หลายคนบอกว่าวิธีนี้ช่วยให้น้ำหนักลดได้จริง พวกเขาจะตั้งไว้เลยว่าหลังกี่ทุ่มจะ หยุด กิน ซึ่งส่วนมากไม่ทุ่มนึงก็ 2 ทุ่ม การงดกินอาหารตอนกลางคืนอาจจะเป็นเรื่องยากสำหรับใครหลายคน เพราะทีวีก็เปิดอยู่และเพื่อนๆ ที่นั่งข้างๆ ก็หาของขบเคี้ยวใส่ปาก อดทนไว้ รับรองว่าผลที่ได้คุ้มค่าแน่นอน   คุณไม่จำเป็นต้องเคร่งครัดกับตัวเองมาก ทำวิธีนี้แค่ 5-6 วันต่อสัปดาห์ก็พอ เหลือวันฟรีสไตล์ไว้ไปหาอะไรกินกับเพื่อนๆ บ้าง แต่ก็ไม่ได้หมายความว่าวันนั้นจะซัดปิ้งย่างได้นะ จิบแค่ไวน์กับกินนิดหน่อยก็พอ การนับแคลอรี่เพื่อลดความอ้วนนั้นดูจะเป็นวิธีที่เชยไปแล้ว เพราะแต่ละคนมีร่างกายที่ต่างกัน ดังนั้นปริมาณแคลอรี่ที่เท่ากันก็อาจจะส่งผลต่างกันได้  และการนับแคลอรี่ก็เป็นอะไรที่น่าเบื่อมาก แต่การควบคุมแคลอรี่ให้อยู่ในปริมาณที่พอเหมาะตามหลักเกณฑ์  ทั่วไป นั้นดีต่อสุขภาพ และถ้าคุณควบคุมตัวเองได้ดีมากๆ ก็ลองให้รางวัลตัวเองเป็นดาร์กช็อกโกแลตสักหน่อยกับอกไก่เพิ่มอีกครึ่งชิ้น อย่าสวาปามเข้าไปละ เอาแค่ให้หายอยากก็พอ สูตรการคงรูปร่างที่สมส่วนคือใช้พลังงานเท่ากับที่กินเข้าไป พูดง่ายๆ ก็คือถ้าออกกำลังกายมากก็จะกินได้มากขึ้นโดยไม่ต้องกลัวอ้วน และการลดน้ำหนักก็คือการใช้พลังงานมากกว่าที่กินเข้าไป โดยเฉลี่ยแล้ว (แค่ โดยเฉลี่ย) คนเราต้องใช้พลังงานมากกว่าที่กินเข้าไปถึง  3,500 แคลอรี่ ถึงจะลดน้ำหนักได้ 450 กรัม  ดังนั้น การลดน้ำหนักให้ได้ 9 กิโลกรัมภายใน 2 สัปดาห์ก็หมายความว่า คุณจะต้องกำจัดน้ำหนักให้ได้วันละ 675 กรัม ซึ่งก็คือต้องใช้พลังงานมากกว่าที่กินเข้าไป 5,000 แคลอรี่ทุกวัน ไม่ง่ายเลยใช่ไหมล่ะ นอกจากจะต้องคิดว่าจะกิน อะไร แล้ว ยังต้องคิดอีกด้วยว่าควรจะกินมาก แค่ไหน เพราะแม้แต่อาหารที่ดีต่อสุขภาพก็ยังต้องกินในปริมาณที่เหมาะสมถึงจะดี เริ่มจากการใช้จานและช้อนส้อมที่เล็กกว่าเดิมและห้ามเติมอีก คำนวณปริมาณอาหารตามฉลากโภชนาการ ถ้าไม่แน่ใจข้อมูลส่วนไหนก็ลองค้นดู ขนมเป็นอะไรที่คำนวณแน่นอนไม่ค่อยได้ เพราะฉะนั้นก่อนที่จะสวาปามถั่วเข้าไปทั้งถุงแทนที่จะกินแค่กำมือเดียวตามที่ฉลากบอก ให้ตวงแยกออกจากถุงไว้ก่อนเลย พอหิวก็ค่อยเอาส่วนที่ตวงไว้มากิน คุณจะได้กินถูกต้องตามสัดส่วนที่ระบุไว้ในฉลากโภชนาการและรู้ว่าตัวเองกินไปเท่าไหร่กันแน่ การอดอาหารควบคู่ไปกับการปั่นจักรยานเพื่อเผาผลาญแคลอรี่เป็นพักๆ นับวันจะยิ่งเป็นที่นิยมมากขึ้น การลดน้ำหนักด้วยวิธีนี้เน้นว่า บางครั้งการกินอาหารที่ให้พลังงานสูงก็ถือเป็นสิ่งดีเพราะช่วยป้องกันไม่ให้ร่างกายเผาผลาญช้าลง (หรือไม่เผาผลาญเลย) ตามใจปากสักสัปดาห์ละครั้ง อาจจะช่วยให้คุณมีกำลังใจลดน้ำหนักมากขึ้นนะ ถ้าคุณมีแผนจะคุมอาหารนานกว่านี้ เลือกมาสักวันแล้วกินให้เต็มเหนี่ยวไปเลย! กินอะไรก็ได้ที่อยากกิน กินเข้าไปให้หมด แต่ทางที่ดีตลอดระยะเวลา 2 สัปดาห์ที่ลดน้ำหนัก ควรลิมิตเวลากินแหลกไว้ไม่เกิน 1-2 ชั่วโมง เพราะฉะนั้น สัปดาห์นี้คุณมีเวลาเพลิดเพลินกับอาหารที่อยากกิน 1 ชั่วโมง แล้วหลังจากนั้นกลับมาทำตามแผนเดิมนะ ดูปากนะคะ กินให้ บ่อย ขึ้น ไม่ใช่กินให้ มาก ขึ้น ลองคิดง่ายๆ สมมติว่าคุณมีสิทธิ์กินเซเลอรี่ได้แค่วันละ 5 ชิ้น (สมมติเฉยๆ ไม่ได้แนะนำให้ทำตาม) คุณก็คงจะไม่กินรวดเดียว 5 ชิ้นตอนเช้า แต่จะแบ่งไว้เผื่อหิวทีหลัง หลักการเดียวกัน ในช่วง 2 สัปดาห์นี้คุณต้องกินน้อยๆ แต่กินให้ บ่อย ขึ้น เพื่อไม่ให้ท้องหิว แผนการควบคุมอาหารที่ดีต่อสุขภาพมักจะแนะนำให้เรากินขนมด้วย เพราะขนมช่วยเร่งระบบเผาผลาญและป้องกันไม่ให้เราเครียดจนสติแตกแล้วกินแหลกทีหลัง กินอาหารแต่ละมื้อให้น้อยลงเพื่อที่จะได้มีโควตาเหลือเผื่อขนมด้วย รับรองว่าไม่เกิน 2 สัปดาห์คุณจะต้องพอใจกับผลลัพธ์ที่ได้แน่นอน ทางเดียวที่จะควบคุมสารอาหารและแคลอรี่ได้อย่างจริงจังก็คือการทำอาหารกินเอง แม้ว่าปัจจุบันจะมีร้านอาหารหลายร้านที่เพิ่มเมนูสุขภาพเพื่อเป็นทางเลือกให้แก่ลูกค้า แต่คุณก็ไม่มีทางรู้อยู่ดีว่าน้ำสลัดผสมอะไรบ้างหรือทางร้านใช้น้ำมันอะไร ดังนั้น การทำอาหารกินเองจึงเป็นทางเลือกที่ดีกว่าและคุณก็จะได้ควบคุมอาหารที่กินเข้าไปทุกคำจริงๆ ถ้าทำอาหารกินเอง คุณจะเลือกใช้น้ำมันที่ดีต่อสุขภาพอย่างน้ำมันมะกอกก็ได้ ใส่เนย น้ำตาล เกลือ (ตัวการทำให้ท้องอืด) น้อยลง การทำอาหารกินเองนอกจากจะควบคุมปริมาณอาหารได้แล้ว คุณยังควบคุมเงินในกระเป๋าสตางค์ได้อีกด้วยนะ ถ้าคุณตั้งใจว่าจะเปลี่ยนนิสัยการกินและการออกกำลังกายตั้งแต่นี้จนหาไม่ คุณก็คงจะขี้เกียจจดบันทึก แต่นี่เป็นการลดน้ำหนักภายใน 14 วัน เพราะฉะนั้นคุณทำได้แน่นอน การจดบันทึกจะช่วยให้คุณรู้ว่าคุณมักจะออกนอกลู่นอกทางตอนไหน มีตรงไหนต้องปรับบ้างหรือเปล่า และทำให้คุณเห็นว่าตัวเองทำไปได้แค่ไหนแล้ว ยิ่งเห็นตัวเองทำได้มากเท่าไหร่ก็จะยิ่งรู้สึกดีกับตัวเองมากขึ้นเท่านั้น เพราะมันพิสูจน์ให้เห็นว่าคุณเป็นคนมีวินัยสูงเลยละ คุณจะใช้วิธีบ้าน ๆ อย่างการจดไดอารี่อาหาร หรือจะใช้แอพฯ ลดน้ำหนักที่มีให้โหลดมากมายมหาศาล มีหลายแอพฯ ที่สามารถคำนวณแคลอรี่ คาร์โบไฮเดรต โปรตีน และการออกกำลังกายได้ด้วย อันนี้มันก็แน่นอนอยู่แล้ว แต่ว่าสำหรับการลดน้ำหนักภายในระยะเวลาอันรวดเร็วนั้นสิ่งหนึ่งที่สำคัญที่สุดก็คือความตั้งใจจริง ถ้าคุณไม่ได้ทำตามแผนการกินหรือแผนการออกกำลังกายอย่างจริงจัง คุณก็ไม่สมควรจะให้รางวัลตัวเองด้วยการ “งด” ลดความอ้วน 1 วัน เพราะว่าถ้าคุณตัดสินใจจะมาทางนี้แล้ว คุณก็ต้องทำให้สำเร็จ ห้ามท้อเด็ดขาด คุณจะมุ่งมั่นมากขึ้นถ้าคุณป่าวประกาศให้คนอื่นรู้ว่าคุณจะลดน้ำหนักให้ได้ หรือมีคนลดน้ำหนักเป็นเพื่อนคุณ เพราะมันจะทำให้คุณต้องมีความรับผิดชอบกับตัวเองมากขึ้น คุณจะได้กินอาหารที่ดีต่อสุขภาพและออกกำลังกายด้วยกัน แล้วก็จะได้มีคนไว้คอยบ่นด้วยยังไงล่ะ วิธีเผาผลาญพลังงานที่ดีที่สุดคือการออกกำลังกาย ถ้าร่างกายของคุณเคยชินกับกิจกรรมที่ต้องออกแรงปานกลางอยู่แล้ว ก็ให้เปลี่ยนมาทำกิจกรรมที่ต้องออกแรงหนัก ๆ แทนตลอดทั้งวัน แต่ถ้าคุณไม่เคยชินกับการออกแรงมากเท่าไหร่ ก็ให้ออกกำลังกายปานกลางอย่างสม่ำเสมอ อย่าลืมพักเบรกบ่อยๆ และหมั่นจิบน้ำเพื่อไม่ให้ร่างกายขาดน้ำ  กิจกรรมที่ต้องออกแรงมาก ๆ เผาผลาญ 400 – 600 แคลอรี่ต่อชั่วโมง ตัวอย่างกิจกรรมที่ใช้แรงมากๆ ก็เช่นวิ่ง ปั่นจักรยาน ว่ายน้ำ เต้นแอโรบิก เล่นบาสเก็ตบอล ยกน้ำหนัก หรือทำสวน กิจกรรมที่ออกแรงปานกลางเผาผลาญ 200 – 400 แคลอรี่ต่อชั่วโมง เช่นเดินป่า ทำงานในสวนเบาๆ เต้น เล่นกอล์ฟ ปั่นจักรยานช้า ๆ และเดินช้าๆ ทำกิจกรรมเหล่านี้ให้ได้อย่างน้อย 30 นาที 2–3 ครั้งต่อสัปดาห์ ถ้าคุณกำลังดูรายการโปรดอยู่แล้วมีโฆษณามาคั่น ก็วิดพื้นสักหน่อย ตอนเก็บจานก็เต้นไปด้วย วิ่งบนระเบียงทางเดิน อาจจะฟังดูแปลกๆ แต่ช่วยสร้างกล้ามเนื้อและส่วนเว้าส่วนโค้งได้จริงๆ นะ ถึงคุณจะยุ่งขนาดไหน คุณก็หาโอกาสออกกำลังกายได้เสมอ จับปลาสองมือเลยดีไหมละ! เช่นพาหมาไปเดินเล่น หมาก็เพลิน คุณก็ได้ออกกำลังกาย จอดรถไว้ให้ไกลประตูห้าง ทำงานบ้านเป็นบ้าเป็นหลัง หรือล้างรถเอง โอกาสออกกำลังกายมีอยู่เสมอแหละ ร่างกายมนุษย์ทำงานอย่างมีประสิทธิภาพไม่ได้ถ้าไม่ได้นอนเต็มอิ่ม การนอนช่วยให้ร่างกายได้พักผ่อนเพื่อให้ทำงานได้อย่างเต็มที่ และทำให้ร่างกายสามารถเผาผลาญแคลอรี่และลดน้ำหนักได้ดีขึ้นด้วย ยิ่งถ้าจะลดน้ำหนักภายในระยะเวลาอันรวดเร็วแล้วละก็ คุณต้องนอน 7–8 ชั่วโมงต่อวันเลยละ การนอนหลับให้เพียงพอช่วยควบคุมฮอร์โมนและช่วยให้ไม่หิว เพราะฉะนั้นนอกจากจะช่วยเผาผลาญพลังงานและปิดโอกาสการกินแล้ว ยังช่วยให้คุณไม่รู้สึกอยากกินอะไร ในตอนตื่น ด้วย
ดื่มน้ำเปล่าเท่านั้น. ตัดอาหารขยะออกไปจากชีวิต. งดคาร์โบไฮเดรตเชิงเดี่ยว. คำนวณอาหาร"พลังงานติดลบ". เลือกโปรตีนที่มีไขมันต่ำและกินผักเยอะๆ. วางแผนควบคุมอาหารอย่างระมัดระวัง. กินอาหารครบทุกมื้อ. กำหนดไว้เลยว่าหลังกี่ทุ่มฉันจะไม่กินอะไรอีกแล้ว. ควบคุมแคลอรี่. คำนวณปริมาณอาหาร. ให้รางวัลตัวเองบ้าง. กินให้บ่อยขึ้น. หัดทำอาหารกินเอง. จดบันทึกการกินและการออกกำลังกาย. ตั้งใจจริง. ออกกำลังกายปานกลางถึงหนักวันละหลายๆ ชั่วโมง. หาโอกาสออกกำลังกายอยู่เสมอ. นอนให้พอ.
https://www.wikihow.com/Lose-20-Pounds-in-2-Weeks https://www.wikihow.com/Lose-20-Pounds-in-2-Weeks https://www.wikihow.com/Lose-20-Pounds-in-2-Weeks
Changing What You Eat Changing How You Eat Changing Your Lifestyle